एमालेका जिल्ला उपसचिव शुरामणि वेलवासे पहिलो र दोस्रो संविधानसभा निर्वाचनमा दाङमा क्रमशः तेस्रो र दोस्रो भएको आफ्नो दल यो पटक पहिलो हुने बताउँछन् । पहिलो चरणको निर्वाचनको तालमेल उत्साहजनक नभए पनि यो पटक माओवादी र राष्ट्रिय जनमोर्चासँग तालमेलको प्रयास भइरहेको उनले बताए । दाङमा माओवादीले गरेको ५०–५० प्रतिशत उम्मेदवार उठाउने प्रस्तावलाई भने एमालेले अस्वीकार गरेर ६०/४० मा समझ्दारी गरौं भनेको छ । आफ्नोतर्फका अधिकांश उम्मेदवारको नाम पनि टुङ्गो लगाइसकेको एमालेका जिल्ला नेताहरू बताउँछन् ।
